wannaphong/clean_thaiwikipedia huggingface dataset:
# โรงเรียนคุรุราษฎร์รังสฤษฏ์
โรงเรียนคุรุราษฎร์รังสฤษฏ์ สังกัดสำนักงานเขตพื้นที่การศึกษามัธยมศึกษา เขต 8 สำนักงานคณะกรรมการการศึกษาขั้นพื้นฐาน กระทรวงศึกษาธิการ เปิดสอนระดับมัธยมศึกษาตอนต้นและมัธยมศึกษาตอนปลาย มีข้าราชการครู 79 คน นักการภารโรง 4 คน ครูอัตราจ้าง 11 คน พนักงานราชการ 1 คน เจ้าหน้าที่อัตราจ้าง 13 คน แม่บ้านอัตราจ้าง 8 คน และนักเรียน 2,040 คน

 ประวัติ 
นายเอื้อม อินโท ศึกษาธิการอำเภอจอมบึง เป็นผู้ริเริ่มดำเนินการขอจัดตั้งเมื่อ พ.ศ. 2503 แต่ไม่สำเร็จ ต่อมาได้รับการอนุมัติเมื่อ พ.ศ. 2506  จัดตั้งเป็นโรงเรียนมัธยมศึกษา เปิดสอน มศ.1 - มศ.3 ที่ตั้งอยู่บริเวณฝั่งตรงข้ามถนนกับที่ว่าการอำเภอจอมบึงในปัจจุบัน เปิดทำการสอนเมื่ 17 พฤษภาคม 2506 โดยมี นายพิชัย ศรีโสภา รักษาราชการในตำแหน่งครูใหญ่เมื่อ 3 มิถุนายน 2506 ต่อมาได้รับการแต่งตั้งเป็นครูใหญ่คนแรกของโรงเรียนเมื่อ 2 มีนาคม 2507

 ผู้บริหารโรงเรียน 
 นายพิชัย ศรีโสภา พ.ศ. 2506-2517
 นายก่อเกียรติ คำประกอบ พ.ศ. 2517-2519
 นายสุรินทร์ สุภาพสวัสดิ์ พ.ศ. 2519-2527
 นายสุวิทย์ พ่วงลาภ พ.ศ. 2527-2531
 นายอุดร นิยมสุจริต พ.ศ. 2531-2533
 นายเลียง ภาคภูมิ พ.ศ. 2531-2534
 นายชูชาติ ชัยบุรินทร์ พ.ศ. 2534-2539
 นายสมชาย ทองทิพย์ พ.ศ. 2539-2543
 นายอนันต์ บุญแต่ง พ.ศ. 2543-2547
 นายปฏิภาณ ทับประยูร พ.ศ. 2547-2549
 นางจำรัส ระหว่างบ้าน พ.ศ. 2549-2553
 นายเกียรติศักดิ์ คฤหบดี พ.ศ. 2554-2556
 นายมงคล ชื่นชม พ.ศ. 2556-2561
 นายสมยศ บุญเจริญ พ.ศ. 2561-2565
 ดร.สายฝน ภานุมาศ พ.ศ. 2565-ปัจจุบัน

 แหล่งข้อมูลอื่น 
 โรงเรียนคุรุราษฎร์รังสฤษฏ์
# อาการบวมน้ำ
อาการบวมน้ำ (, , dropsy, hydropsy) หรือ การบวม  เป็นการสะสมของของเหลวในเนื้อเยื่อของร่างกาย พบบ่อยที่แขนและขา อาการมักประกอบด้วยความรู้สึกตึงที่ผิวหนัง อาจรู้สึกหนัก และไขข้อที่ได้รับผลกระทบจะเคลื่อนไหวยากเช่นกัน ส่วนอาการอื่น ๆ ขึ้นอยู่กับต้นเหตุของโรค

สาเหตุอาจเกิดจากโรคหลอดเลือดดำ, หัวใจล้มเหลว, โรคไต, ระดับโปรตีนต่ำ, โรคตับ, หลอดเลือดดำลึกอุดตัน, การติดเชื้อ, แองจิอีดีมา, ยาบางชนิด และ ลิมฟีดีมา นอกจากนี้อาจพบได้ในผู้ที่นั่งหรือยืนนานเกินไป รวมถึงอาจพบได้ในผู้ที่อยู่ระหว่างช่วงเกิดประจำเดือนหรือตั้งครรภ์ อาการจะน่าเป็นห่วงมากหากเกิดขึ้นอย่างฉับพลัน หรือพบปัญหาในการหายใจร่วมด้วย

การรักษากระทำโดยรักษาต้นเหตุของอาการ หากกลไกเกิดโรคเกี่ยวข้องกับการคั่งของโซเดียม อาจแนะนำผู้ป่วยลดการบริโภคเกลือและให้ทานยาขับปัสสาวะ การยกขาขึ้นและไม้ค้ำยันอาจช่วยผู้ป่วยที่บวมที่ขาได้ อาการบวมน้ำพบมากกว่าในผู้สูงอายุ รากศัพท์ในภาษาอังกฤษมาจากภาษากรีก  oídēma แปลว่า 'การบวม'
# โรงเรียนกรับใหญ่ว่องกุศลกิจพิทยาคม
โรงเรียนกรับใหญ่ว่องกุศลกิจพิทยาคม (Krabyai Vongkusolkit Phitthayakhom School) ตั้งอยู่ที่ หมู่ 4 ตำบลกรับใหญ่ อำเภอบ้านโป่ง จังหวัดราชบุรี เป็นโรงเรียนระดับมัธยมศึกษาขนาดกลาง ประจำตำบลกรับใหญ่ สังกัดสำนักงานเขตพื้นที่การศึกษามัธยมศึกษาเขต 8 เปิดสอนตั้งแต่ระดับชั้นมัธยมศึกษาปีที่ 1-6

 ประวัติ 
โรงเรียนกรับใหญ่ว่องกุศลกิจพิทยาคมก่อตั้งขึ้นเมื่อวันที่ 4 มิถุนายน พ.ศ. 2519 โดยคุณกมล ว่องกุศลกิจ ได้บริจาคที่ดินพร้อมสร้างอาคารเรียน และอาคารประกอบต่าง ๆ พร้อมทั้งอุปการะโรงเรียนตั้งแต่ก่อตั้ง จนถึงปัจจุบัน โดยกรมสามัญศึกษา กระทรวงศึกษาธิการ อนุมัติให้จัดตั้งขึ้น มีนายพินิจ แพรภัทรประสิทธิ์ จากโรงเรียนรัตนราษฎร์บำรุง มารักษาการในตำแหน่งครูใหญ่คนแรก เปิดทำการสอนเป็นการภายในตามคำสั่งของจังหวัด เมื่อวันที่ 1 มิถุนายน พ.ศ. 2519 โดยเปิดสอนในระดับชั้นมัธยมศึกษาปีที่ 1 (ม.ศ.1) ระยะแรกได้ใช้อาคารเรียนของโรงเรียนวันมหาราช (ผาณิตพิเชฐวงศ์) เป็นที่เรียน มีนักเรียนชั้นมัธยมศึกษาปีที่ 1 (ม.ศ.1) จำนวน 94 คน แบ่งเป็น 2 ห้องเรียน

เมื่อเริ่มเปิดเรียนกรมสามัญศึกษาไม่สามารถจัดครูมาให้ได้มีเพียงครูฝึกสอนจากมหาวิทยาลัยศรีนครินทรวิโรฒ จำนวน 2 คน มาช่วยสอน และจ้างครูมาช่วยสอนอีก 1 คน คือ อ.รุ่งนภา สุทธิรัตนากร นอกจากนี้ยังมีครูจากโรงเรียนบ้านห้วยกระบอก (สามัคคีวิทยา) ผลัดเปลี่ยนกันมาช่วยสอนด้วย จนกระทั่ง วันที่ 1 ตุลาคม พ.ศ. 2519 กรมสามัญศึกษาจึงได้มีคำสั่งแต่งตั้งให้ครูชุดแรกมาทดลองปฏิบัติราชการ จำนวน 3 คน คือ จิราวรรณ อภิพาณิชย์กุล, สิริพร สังข์ทอง และสุทธิภา แย้มบางยาง และนักการภารโรง 1 คน คือ นายรังสรรค์ เซี่ยงเห็น

ในปีการศึกษา 2546 ได้รับการประกาศให้เป็นโรงเรียนในฝันของอำเภอบ้านโป่ง จังหวัดราชบุรี ตามโครงการ “1 อำเภอ 1 โรงเรียนในฝัน” ของกระทรวงศึกษาธิการ และเข้ารับการประเมินเป็น “โรงเรียนต้นแบบ 1 อำเภอ 1 โรงเรียนในฝัน” เมื่อปีการศึกษา 2548

ในปีการศึกษา 2555 และ 2557 ได้รับการประกาศให้เป็นโรงเรียนส่งเสริมสุขภาพ ระดับทอง 

ในปีการศึกษา 2556 ได้รับการประกาศให้เป็นสถานศึกษาแบบอย่างการจัดกิจกรรมการเรียนรู้และการบริหารจัดการตามหลักปรัชญาของเศรษฐกิจพอเพียง  “สถานศึกษาพอเพียง 2556”  และโครงการห้องเรียนสีขาวผ่านเกณฑ์ประเมินในระดับดีเด่น 

ในปีการศึกษา 2559 ได้รับการประกาศให้เป็นสถานศึกษาพอเพียงที่มีการปฏิบัติที่เป็นเลิศ ระดับประเทศ (Best Practices) ปี 2559 จากศูนย์สถานศึกษาพอเพียง มูลนิธิยุวสถิรคุณ

ในปีการศึกษา 2560 ได้รับการประกาศให้เป็นสถานศึกษารางวัลพระราชทาน ประจำปีการศึกษา 2559 จากกระทรวงศึกษาธิการ

 ข้อมูลทั่วไป 
 อักษรย่อ 
ก.ว.พ.

 สีประจำโรงเรียน 
แสด - ดำ โดย สีแสด หมายถึง สีแห่งครอบครัว    และสีดำ หมายถึง สีแห่งความอดทน เสียสละ

 พุทธภาษิตประจำโรงเรียน   
ธมฺโม หเว รกฺขติ ธมฺมจารึ หมายถึง “ธรรมย่อมคุ้มครองผู้ประพฤติธรรม”

 ต้นไม้ประจำโรงเรียน    
ต้นแคแสด    

 คำขวัญประจำโรงเรียน 
"เรียนดี  มีพลานามัย ใฝ่คุณธรรม"

 เอกลักษณ์โรงเรียน 
ภูมิทัศน์น่าอยู่ เป็นแหล่งเรียนรู้ของชุมชน

 อัตตลักษณ์นักเรียน  
มีวินัย ใฝ่เรียนรู้ พร้อมสู่อาชีพ

 แหล่งข้อมูลอื่น 
เว็บไซต์ของโรงเรียนกรับใหญ่ว่องกุศลกิจพิทยาคม
# อำเภอเหมื่องแญ้
เหมื่องแญ้  เป็นอำเภอของจังหวัดเดี่ยนเบียนในภาคตะวันตกเฉียงเหนือของประเทศเวียดนาม ในปี ค.ศ. 2003 อำเภอนี้มีประชากร 34,829 คน และมีเนื้อที่ทั้งหมด 2,508 ตารางกิโลเมตร โดยมีเมืองหลักคือเหมื่องแญ้
# อำเภอตั๋วจั่ว
ตั๋วจั่ว   เป็นอำเภอของจังหวัดเดี่ยนเบียนในภาคตะวันตกเฉียงเหนือของประเทศเวียดนาม ในปี ค.ศ. 2003 อำเภอนี้มีประชากร 42,366 คน และมีเนื้อที่ทั้งหมด 679 ตารางกิโลเมตร โดยมีเมืองหลักคือตั๋วจั่ว
# อำเภอเหมื่องจ่า
เหมื่องจ่า  เป็นอำเภอของจังหวัดเดี่ยนเบียนในภาคตะวันตกเฉียงเหนือของประเทศเวียดนาม ในปี ค.ศ. 2003 อำเภอนี้มีประชากร 49,242 คน และมีเนื้อที่ทั้งหมด 1,826 ตารางกิโลเมตร โดยมีเมืองหลักคือเหมื่องจ่า

 ภูมิศาสตร์ 
 เขตการปกครอง 
เหมื่องจ่าประกอบด้วย 15 เขตการปกครอง แบ่งเป็น 1 เมือง และ 14 ตำบล

 เมืองเหมื่องจ่า 
 จ่าเนือ 
 จ่าเต๋อ 
 หวยแหล่ง 
 เหื่อหง่าย 
 มาถี่โห่ 
 เหมื่องเมือน 
 เหมื่องตุ่ง 
 นาซาง 
 เหนิ่มคัน 
 ปาฮาม 
 ฝี่นโห่ 
 ซาลง 
 ส่าต๋ง 
 ซีปาฝี่น
# ปลาหมูลายเสือ
ปลาหมูลายเสือ  ปลาน้ำจืดชนิดหนึ่ง ในวงศ์ปลาหมู (Botiidae)

มีรูปร่างป้อม ลำตัวแบนข้าง หัวเรียวแหลม ครีบหลังมีก้านครีบแขนง 9 ก้าน ลำตัวมีสีเขียวปนเทาอ่อน ๆ บนลำตัวบริเวณเหนือช่องเหงือกมีลายดำ 4 เส้น ยาวตามลำตัว มีจุดสีดำเล็ก ๆ บนลำตัวใต้ครีบหลัง และมีจุดสีดำขนาดย่อม ๆ บนลำตัวบริเวณเหนือและใต้เส้นข้างลำตัว ครีบหลัง ครีบก้น และครีบหางมีลายสีดำ

มีความยาวประมาณ 25 เซนติเมตร กินอาหารจำพวกสัตว์ไม่มีกระดูกสันหลัง เช่น แมลงน้ำตามหน้าดินเป็นอาหาร

ค้นพบในประเทศไทยครั้งแรกที่แม่น้ำท่าดี บ้านคีรีวง จังหวัดนครศรีธรรมราช กระจายพันธุ์ทั้งในแม่น้ำเจ้าพระยาและแม่น้ำท่าดี  รวมถึงแม่น้ำโขง ในต่างประเทศพบได้ในประเทศจีน และหลายประเทศในอินโดจีน จนถึงตอนเหนือของมาเลเซีย
# อำเภอต่วนซ้าว
ต่วนซ้าว  เป็นอำเภอหนึ่งของจังหวัดเดี่ยนเบียนในภาคตะวันตกเฉียงเหนือของประเทศเวียดนาม ในปี ค.ศ. 2003 อำเภอนี้มีประชากร 104,185 คน และมีเนื้อที่ทั้งหมด 1,583 ตารางกิโลเมตร โดยมีเมืองหลักคือต่วนซ้าว
# จาระบี
จาระบี  เป็นสารหล่อลื่นลักษณะกึ่งของแข็ง
ทำจากน้ำมันปิโตรเลียมหรือน้ำมันพืชผ่านปฏิกิริยากับด่างในลักษณะเดียวกับสบู่
มีจุดเด่นที่จะเหนียวข้นเมื่ออยู่ในสภาพปกติ แต่จะไหลสะดวกเหมือนน้ำมันหล่อลื่นเมื่ออยู่ในสภาวะที่มีการเสียดสี,
จึงนิยมใช้หล่อลื่นเครื่องจักรที่ไม่สามารถหยอดน้ำมันได้บ่อย หรือใช้ในจุดที่ลักษณะกลไกไม่เอื้อต่อการขังน้ำมันหล่อลื่น
# ปลาหมูลาย
ปลาหมูลาย ปลาน้ำจืดในสกุล Syncrossus (/ซิน-ครอส-ซัส/) ในวงศ์ปลาหมู (Botidae) 

เป็นปลาสกุลที่แยกออกมาจากสกุล Botia เป็นปลาหมูที่พบได้ในภูมิภาคเอเชียตะวันออกเฉียงใต้ แต่มีบางชนิดที่พบได้ในตอนเหนือของประเทศอินเดียด้วย

การจำแนก
 Syncrossus beauforti (Smith, 1931) (ปลาหมูลายเสือ; เป็นชนิดที่พบได้ในประเทศไทย)
 Syncrossus berdmorei Blyth, 1860 (ปลาหมูลายเสือสาละวิน; เป็นชนิดที่พบได้ในประเทศไทยรวมถึงตอนเหนือของอินเดีย)
 Syncrossus helodes (Sauvage, 1876) (ปลาหมูข้างลาย; เป็นชนิดที่พบได้ในประเทศไทย)
 Syncrossus hymenophysa (Bleeker, 1852) 
 Syncrossus lucasbahi (Fowler, 1937)
 Syncrossus reversa (Roberts, 1989)
# ทางหลวงสหรัฐหมายเลข 2
ทางหลวงสหรัฐหมายเลข 2  เป็นทางหลวงสหรัฐแนวตะวันออก-ตะวันตก มีระยะทาง  มีเส้นทางพาดผ่านบนทางตอนเหนือของสหรัฐอเมริกา ทางหลวงหมายเลข 2 ประกอบไปด้วยเส้นทางสองช่วง ซึ่งทั้งสองเชื่อมต่อกันด้วยทางหลวงทางตอนใต้ของประเทศแคนาดา ทางหลวงสายนี้จะไม่เหมือนกับทางหลวงสายอื่น ๆ การที่ตัดการเชื่อมต่อแยกออกเป็นส่วนก็เพราะว่าจะไปซ้อนทับกับระบบทางหลวงอินเตอร์สเตต ทั้งสองช่วงของทางหลวงหมายเลข 2 นี้ได้รับการออกแบบให้แยกออกจากกันตามแผนทางหลวงปี ค.ศ. 1926

เส้นทางช่วงตะวันตกของทางหลวงหมายเลข 2 มีปลายทางทิศตะวันตกที่อินเตอร์สเตต 5 ทางหลวงรัฐวอชิงตันหมายเลข 529 (ถนนเมเปิล) ในเมืองเอฟเวอริตต์ รัฐวอชิงตัน และปลายทางทิศตะวันออกที่อินเตอร์สเตต 75 ในเมืองเซนต์อิกเนซ รัฐมิชิแกน ส่วนเส้นทางช่วงตะวันออกของทางหลวงหมายเลข 2 มีปลายทางทิศตะวันตกที่ทางหลวงสหรัฐหมายเลข 11 ในเราเซสพอยต์ รัฐนิวยอร์ก และปลายทางทิศตะวันออกที่อินเตอร์สเตต 95 ในเมืองโฮลตัน รัฐเมน

จากหมายเลขทางหลวงบอกได้ว่า ทางหลวงเส้นนี้เป็นทางหลวงสหรัฐแนวตะวันออก-ตะวันตกที่อยู่เหนือสุด และมีหมายเลขเป็นเลขน้อยที่สุด โดยจะไม่กำหนดให้เป็นหมายเลข 0 เนื่องจากต้องการหลีกเลี่ยงชื่อ ทางหลวงสหรัฐหมายเลข 0 ช่วงที่ทางหลวงสหรัฐหมายเลข 2 ผ่านนิวอิงแลนด์ จะสามารถเรียกได้อีกอย่างหนึ่งว่า ทางหลวงนิวอิงแลนด์หมายเลข 15 ซึ่งเป็นส่วนหนึ่งของระบบทางหลวงนิวอิงแลนด์

 หมายเหตุ
# เขาจะรู้บ้างไหม
"เขาจะรู้บ้างไหม" เป็นซิงเกิลของ หนุ่ม กะลา ในปี พ.ศ. 2558 ประพันธ์เนื้อร้อง-แต่งทำนองโดย ณพสิน แสงสุวรรณ และเรียบเรียงโดย NKL BAND ออกจำหน่ายครั้งแรกในวันที่ 16 กรกฎาคม พ.ศ. 2558 โดยเป็นซิงเกิลแรก ในฐานะศิลปินเดี่ยว

การตอบรับ
เพลง "เขาจะรู้บ้างไหม" ได้ติดชาร์ตสูงสุดอันดับ 36 ใน 100 ของชาร์ตหมวดเพลง GMM Gmember Chart Top 100 ประจำวันที่ 20 กรกฎาคม พ.ศ. 2558 จากเว็บไซต์ Gmember
ชาร์ต
ชาร์ต (พ.ศ. 2558)อันดับสูงสุด จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5 4 จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100http://musiczoneth.blogspot.com/2015/08/mp3-top-chart-100-gmm-grammy-gmember.html 36
# อันเดอร์เลคต์
อันเดอร์เลคต์  หรือ อ็องแดร์แล็กต์ (ตามการออกเสียงในภาษาฝรั่งเศส) เป็นเทศบาลที่ตั้งอยู่ทางตะวันตกของเขตเมืองหลวงบรัสเซลส์ ติดต่อกับทางตะวันตกเฉียงใต้ของนครบรัสเซลส์  เทศบาลนี้มีประชากรประมาณ 120,887 คน ครอบคลุมพื้นที่  ซึ่งรวมมีความหนาแน่นประชากรที่ 

ในแต่ละปีจะมีเทศกาลงานออกร้านซึ่งได้รับการรับรองจากพระเจ้าวิลเลิมที่ 2 แห่งเนเธอร์แลนด์ตั้งแต่ พ.ศ. 2368 เป็นเทศกาลที่จัดการเฉลิมฉลองในหลายรูปแบบ รวมทั้งการแสดงของสัตว์ นิทรรศการกลางแจ้ง การแสดงดอกไม้ และขบวนแห่เพื่อเป็นเกียรติแด่นักบุญกาย ผู้เป็นนักบุญอุปถัมภ์ของเมือง นอกจากนี้อันเดอร์เลคต์ยังเป็นที่รู้จักจากสโมสรฟุตบอลอันเดอร์เลคต์ ซึ่งเป็นสโมสรฟุตบอลที่มีชื่อเสียงจากการแข่งขันทั้งในระดับทวีปและประเทศ

ประชากร
ประชากรในอดีต
ในอดีต มีประชากรอาศัยอยู่ที่อันเดอร์เลคต์น้อย โดยในช่วงต้นคริสต์ศตวรรษที่ 19 เทศบาลนี้มีประชากรประมาณ 2,000 คน ต่อมาหลังการปฏิวัติอุตสาหกรรม ประชากรในเทศบาลจึงเพิ่มขึ้นอย่างมาก จนกระทั่งถึงจุดสูงสุดที่ 103,796 คนใน ค.ศ. 1970 หลังจากนั้นประชากรจึงเริ่มลดลงจนถึง 87,812 คนใน ค.ศ. 2000 ก่อนที่จะเพิ่มขึ้นในปีถัดมา

 ข้อมูล: INS: 1806 ถึง 1981= สำมะโน; 1990 และภายหลัง = ประชากรในวันที่ 1 มกราคม

ประชากรต่างชาติ
เทศบาลอันเดอร์เลคต์มีชาวต่างชาติอาศัยอยู่มากกว่า 1,000 คนในวันที่ 1 มกราคม ค.ศ. 2020:

7,4054,9242,9852,7432,7272,6282,5491,717

ความสัมพันธ์กับนานาชาติ
เมืองพี่น้อง
อันเดอร์เลคต์เป็นเมืองพี่น้องกับเมืองดังนี้:
  บูลอญ-บิย็องกูร์ ประเทศฝรั่งเศส
  เบอร์ลิน-น็อยเคิล์น ประเทศเยอรมนี
  ลอนดอนบะระออฟแฮมเมอร์สมิธแอนด์ฟูลัม สหราชอาณาจักร
  ซานดัม ประเทศเนเธอร์แลนด์
  มารีโน ประเทศอิตาลี
# ทางหลวงสหรัฐหมายเลข 3
ทางหลวงสหรัฐหมายเลข 3  เป็นทางหลวงสหรัฐสายหนึ่ง มีระยะทาง  จากเมืองเคมบริดจ์ รัฐแมสซาชูเซตส์The official end according to AASHTO is at US 20 across the Charles River in Boston, though current signs indicate a terminus in Cambridge at Massachusetts Routes 2A/3. ผ่านรัฐนิวแฮมป์เชอร์ ไปยังเขตแดนแคนาดา-สหรัฐอเมริกา ใกล้กับทะเลสาบคอนเนกทิคัตแห่งที่สาม ซึ่งเชื่อมต่อกับทางหลวงรัฐเกแบ็กหมายเลข 257 ของประเทศแคนาดา

ทางหลวงหมายเลข 3 ส่วนที่ผ่านรัฐนิวแฮมป์เชอร์ มีอีกชื่อหนึ่งว่าทางหลวงแดเนียล เว็บสเตอร์ ทางหลวงหมายเลข 3 ตั้งแต่เมืองเบอร์ลิงตัน รัฐแมสซาชูเซตส์ ถึงเมืองแนชัว รัฐนิวแฮมป์เชอร์ เป็นฟรีเวย์ ช่วงที่ผ่านรัฐนิวแฮมป์เชอร์หรือเรียกว่าเอฟเวอริตต์เทิร์นไพก์จะเป็นส่วนที่ไม่เก็บค่าผ่านทาง ส่วนช่วงที่ผ่านแมสซาชูเซตส์จะเรียกว่าทางพิเศษตะวันตกเฉียงเหนือ นอกจากนี้ ยังมีฟรีเวย์อีกช่วงหนึ่งในตอนเหนือของรัฐนิวแฮมป์เชอร์ โดยที่ทางหลวงหมายเลข 3 จะไปซ้อนทับกับฟรังโคเนียนอตช์พาร์กเวย์ และอินเตอร์สเตต 93

ทางหลวงรัฐแมสซาชูเซตส์หมายเลข 3 เชื่อมต่อปลายทางทิศใต้ของทางหลวงหมายเลข 3 ในเมืองเคมบริดจ์ และมุ่งไปยังทิศใต้สู่คาบสมุทรเคปค้อด ถึงแม้ว่าจะมีหมายเลขทางหลวงเป็นเลข 3 เหมือนกัน แต่ก็ไม่ได้เป็นส่วนหนึ่งของทางหลวงสหรัฐหมายเลข 3 โดยทั้งสองสาย ซึ่งเชื่อมต่อกันตั้งแต่จุดเริ่มต้นถึงจุดสิ้นสุด จะถือว่าเป็นทางหลวงของรัฐ มีระยะทาง  กำกับดูแลโดยกรมการขนส่งรัฐแมสซาชูเซตส์ และมีการนับหลักไมล์เพิ่มไปอีก ตั้งแต่เคปค้อดต่อเนื่องไปจนถึงเขตแดนรัฐนิวแฮมป์เชอร์
# ทางหลวงสหรัฐหมายเลข 10
ทางหลวงสหรัฐหมายเลข 10  เป็นทางหลวงสหรัฐแนวตะวันออก-ตะวันตก สร้างขึ้นในปี ค.ศ. 1926Droz, Robert V. U.S. Highways : From US 1 to (US 830) . URL accessed 22:46, 20 February 2006 (UTC). แม้ว่าทางหลวงเส้นนี้ไม่ได้เป็นทางหลวงที่มีเส้นทางพาดผ่านทั้งประเทศอย่างทางหลวงสายหลัก แต่ก็ได้ถูกกำหนดให้ใช้หมายเลข "0" อยู่ในหลักสุดท้ายของหมายเลขทางหลวง ทางหลวงหมายเลข 10 เคยเป็นทางหลวงที่มีระยะทางมาก มีเส้นทางจากเมืองดีทรอยต์ รัฐมิชิแกน จนถึงเมืองซีแอตเทิล รัฐวอชิงตัน แต่ระยะทางได้ลดลงไปมากเนื่องจากระยะทางส่วนใหญ่ไปเป็นทางหลวงอินเตอร์สเตต ซึ่งสร้างบนเขตทางหลวงเดิม ทำให้ในปี ค.ศ. 2010 ทางหลวงเส้นนี้มีระยะทางเหลือ 

ทางหลวงหมายเลข 10 ถูกแบ่งออกเป็นสองส่วนด้วยทะเลสาบมิชิแกน อย่างไรก็ตามในปี ค.ศ. 2015 ได้มีบริการเรือข้ามฟากเอสเอสแบดเจอร์ ระหว่างเมืองลัดดิงตัน รัฐมิชิแกน กับเมืองแมนิโทวอก รัฐวิสคอนซิน และได้กำหนดอย่างเป็นทางการให้เป็นส่วนหนึ่งของทางหลวง แต่เรือข้ามฟากจะเปิดบริการตั้งแต่เดือนพฤษภาคมจนถึงเดือนตุลาคมเท่านั้น 

ปลายทางทิศตะวันออกของทางหลวงหมายเลข 10 อยู่ในเมืองเบย์ซิตี รัฐมิชิแกน บริเวณทางแยกต่างระดับบนอินเตอร์สเตต 75 (I-75) (หลักไมล์ที่ 139 ของทางหลวงหมายเลข 10 และหลักไมล์ที่ 162 ของอินเตอร์สเตต 75) ปลายทางทิศตะวันตกของทางหลวงหมายเลข 10 อยู่ในเมืองเวสต์ฟาร์โก รัฐนอร์ทดาโคตา บริเวณทางแยกต่างระดับบนอินเตอร์สเตต 94
# กรมอุตุนิยมวิทยาฟีจี
กรมอุตุนิยมวิทยาฟีจี  คือหน่วยงานระดับกรมของรัฐบาลฟีจี ทำหน้าที่รับผิดชอบในการพยากรณ์อากาศ และมีฐานที่ตั้งอยู่ในนันจี ปัจจุบันเจ้ากรมคือ Ravind Kumar

ตั้งแต่ปี ค.ศ. 1985 กรมนี้รับผิดชอบกำหนดชื่อพายุหมุนเขตร้อนในภูมิภาคมหาสมุทรแปซิฟิกตะวันตกเฉียงใต้ ปัจจุบันนักอุตุนิยมวิทยาที่ทำงานในกรมนี้ได้รับประกาศนียบัตรชั้นสูง (graduate diploma) ด้านอุตุนิยมวิทยาจากสำนักอุตุนิยมวิทยาแห่งออสเตรเลีย

 ประวัติ 
ในคริสต์ทศวรรษ 1910 กิจการพยากรณ์อากาศของฟีจีถือเป็นความรับผิดชอบของคณะกรรมการท่าจอดเรือในซูวา (Harbour Board in Suva)http://www.mca.gov.to/Met/index_files/history_tms.pdf
# ความร่วมรู้สึก
ความร่วมรู้สึกราชบัณฑิตยสถาน, พจนานุกรมศัพท์แพทยศาสตร์ อังกฤษ-ไทย ฉบับราชบัณฑิตยสถาน, กรุงเทพฯ : ราชบัณฑิตยสถาน, 2544 หรือ อารมณ์ร่วม  คือความสามารถในการเข้าใจหรือรู้สึกถึงสิ่งที่บุคคลอื่นกำลังประสบภายในกรอบอ้างอิงนั้น ๆ กล่าวคือ สามารถมองโลกภายนอกจากมุมมองของผู้อื่นได้ คำจำกัดความของความร่วมรู้สึกนั้นครอบคลุมถึงสภาวะทางอารมณ์ที่หลากหลายด้วยเช่นกัน ประเภทของความร่วมรู้สึกประกอบไปด้วย ความร่วมรู้สึกทางปัญญา (cognitive empathy) ความร่วมรู้สึกทางอารมณ์ (emotional empathy) และ ความร่วมรู้สึกทางร่างกาย (somatic empathy)Rothschild, B. (with Rand, M. L.). (2006). Help for the Helper: The psychophysiology of compassion fatigue and vicarious trauma.
# อี ฮย็อก
อี แจ-ยง (; 28 กันยายน ค.ศ. 1979 —) เป็นนักร้องชาวเกาหลีใต้ เขาเป็นนักร้องนำและมือกีตาร์ของวงโนราโซ ก่อนที่จะเปิดตัวกับวงโนราโซ เขาเป็นนักดนตรีในวง "โอเพนเฮด" (Openhead) แต่พวกเขาได้ยุบวงหลังจากที่ปล่อยอัลบั้มชุดแรกในปี ค.ศ. 2003 จากนั้นในปี ค.ศ. 2004 เขาได้เข้าร่วมวงดนตรีร็อก "จูไล" (July) แต่พวกเขาได้ยุบวงหลังจากปล่อย 1 อัลบั้ม ในปี ค.ศ. 2011 เขาปล่อยได้ดิจิทัลซิงเกิล "ชีส์กอน" (She's Gone) ซึ่งโคฟเวอร์เพลงปี ค.ศ. 1990 โดยสตีลฮาร์ต

 ผลงาน 
 ซิงเกิล 
 [2009.03.31] Arche
 [2011.08.19] She's Gone

 แหล่งข้อมูลอื่น
# สลอธ
สลอธ หรือ สโลธ  เป็นสัตว์เลี้ยงลูกด้วยนมขนาดกลางในวงศ์สลอธสองนิ้วเท้า (Megalonychidae) และสลอธสามนิ้วเท้า (Bradypodidae) จำแนกเป็นหกสปีชีส์

สลอธอยู่ในอันดับ Pilosa และมีความสัมพันธ์กับตัวกินมด ซึ่งมีชุดกรงเล็บที่ทำหน้าที่พิเศษคล้ายกัน สลอธเท่าที่มีอยู่เป็นสัตว์อาศัยอยู่บนต้นไม้ในป่าอเมริกากลางและทวีปอเมริกาใต้ และขึ้นชื่อว่าเคลื่อนที่ช้า อันเป็นที่มาของชื่อ "sloth" สปีชีส์สลอธที่สูญพันธุ์แล้วมีสลอธน้ำบางชนิดและสลอธบกอีกหลายชนิด บางชนิดมีขนาดเท่าช้าง ซึ่งสลอธที่มีขนาดเท่าช้าง เป็นสลอธในยุคเมื่อนานมาแล้วกว่า 11,000 ปีก่อน

สลอธอาศัยอยู่บนต้นไม้เป็นหลัก ใน 1 วัน สลอธจะใช้เวลาในการนอนกว่า 20 ชม. กิจวัตรต่างๆ ทั้งกิน นอน สืบพันธุ์ เลี้ยงลูก สลอธก็จะเลี้ยงอยู่บนต้นไม้

ความเร็วของสลอธปกติจะเคลื่อนที่ได้เพียง 15 - 30 เซนติเมตร ต่อ นาที หากมีภัยอันตรายสลอธสามารถเร่งความเร็วได้ถึง 4.5 เมตรต่อนาที

สลอธสร้างแหล่งที่อยู่ที่ดีสำหรับสิ่งมีชีวิตอื่น และสลอธหนึ่งตัวอาจเป็นที่อยู่ของผีเสื้อกลางคืน แมลงเต่าทอง แมลงสาบ ซิลิเอต เห็ดราและสาหร่าย

 ชีววิทยา 
 สรีรวิทยา 
สลอธมีการมองเห็นสี แต่ความคมชัดของการมองเห็นต่ำ พวกมันยังมีการได้ยินที่ไม่ดี ดังนั้นจึงพึ่งพาการดมกลิ่นและการสัมผัสในการหาอาหาร

ขนด้านนอกของสลอธจะเติบโตในทิศทางตรงกันข้ามกับสัตว์เลี้ยงลูกด้วยนมอื่นๆ โดยทั่วไปขนของสัตว์เลี้ยงลูกด้วยนมจะเติบโตไปทางปลายแขนขา แต่เนื่องจากสลอธใช้เวลามากโดยการยกแขนขาขึ้นเหนือร่างกาย ขนของพวกมันจึงเติบโตห่างจากปลายแขนขาเพื่อให้การป้องกันจากสภาพอากาศขณะที่แขวนตัวลงหัว ขนมักจะมีสาหร่ายที่เป็นพันธมิตรซึ่งช่วยในการพรางตัวจากนักล่า เช่น จากัวร์ แมวลายหินอ่อน, และนกอินทรีฮาร์ปี

 การขยายพันธุ์ 
สลอธสามนิ้วคอสีครีมและคอสีน้ำตาลผสมพันธุ์ตามฤดูกาล ในขณะที่สลอธสามนิ้วมีแผงหน้าอกผสมพันธุ์ได้ตลอดปี ยังไม่ทราบข้อมูลเกี่ยวกับการขยายพันธุ์ของสลอธสามนิ้วแคระ ในแต่ละครั้งมีลูกเพียงหนึ่งตัวหลังตั้งครรภ์หกเดือนสำหรับสลอธสามนิ้วและ 12 เดือนสำหรับสลอธสองนิ้ว ลูกจะอยู่กับแม่ประมาณห้าเดือน ในบางกรณีลูกสลอธตายจากการตกลงมาเพราะแม่ไม่ต้องการออกจากต้นไม้ที่ปลอดภัยเพื่อนำลูกกลับมา โดยทั่วไปแม่จะมีลูกปีละครั้งแต่บางครั้งการเคลื่อนไหวต่ำของสลอธทำให้แม่ไม่สามารถหาพ่อพันธุ์ได้มากกว่า 1 ปี สลอธไม่มีการแยกเพศที่ชัดเจน และบางสลอธในสวนสัตว์อาจถูกระบุเพศผิดพลาด
# โซเดียมไซคลาเมต
ไซคลาเมตเป็นเกลือโซเดียมหรือเกลือแคลเซียมของกรดไซคลามิกที่เตรียมได้จากปฏิกิริยาซัลเฟชันของไซโคลเฮกซิลเอมีน หรือให้ไซโคลเฮกซิลเอมีนทำปฏิกิริยากับกรดซัลเฟมิกหรือซัลเฟอร์ไตรออกไซด์

โซเดียมไซคลาเมตมีความหวานกว่าซูโครส (น้ำตาลทราย) 30-50 เท่า ถูกค้นพบในปี ค.ศ. 1937 โดยไมเคิล สเวดา (Michael Sveda) นักศึกษาของมหาวิทยาลัยอิลลินอยส์Michael Sveda, the Inventor Of Cyclamates, Dies at 87 - New York Times บริษัทดูปองท์ซื้อสิทธิบัตรไปก่อนจะขายให้บริษัทแอบบอตต์ ซึ่งใช้ผสมในยาปฏิชีวนะและเพนโตบาร์บิทัล (ยารักษาโรคซึมเศร้า) ในปี ค.ศ. 1958 สำนักงานคณะกรรมการอาหารและยาสหรัฐ (FDA) จัดโซเดียมไซคลาเมตในหมวด GRAS (ยอมรับโดยทั่วไปว่าปลอดภัย) แต่ในปี ค.ศ. 1966 มีรายงานว่าโซเดียมไซคลาเมตอาจก่อให้เกิดพิษเรื้อรังในสัตว์และในปี ค.ศ. 1969 มีรายงานเพิ่มเติมว่าโซเดียมไซคลาเมตอาจก่อให้เกิดมะเร็งกระเพาะปัสสาวะ สำนักงาน FDA จึงสั่งให้ใช้โซเดียมไซคลาเมตเฉพาะในผลิตภัณฑ์ที่ต้องควบคุมพิเศษ ต่อมาในปี ค.ศ. 1970 สำนักงาน FDA ออกประกาศห้ามใช้โซเดียมไซคลาเมตในผลิตภัณฑ์ทุกชนิดในสหรัฐอเมริกาจนถึงปัจจุบัน โซเดียมไซคลาเมตได้รับการอนุญาตให้ใช้ในกว่า 55 ประเทศทั่วโลก รวมถึงประเทศไทยhttp://www.cyclamate.org/pdf/Cyclamate_worldwidestatus.pdf
# กรดไซคลามิก
กรดไซคลามิก  หรือ กรดไซโคลเฮกซิลซัลเฟมิก (cyclohexylsulfamic acid) เป็นสารประกอบที่มีสูตรเคมีคือ C6H13NO3S มีเลขอีคือ E952Food Additives in Europe 2000 - Google Books ลักษณะเป็นผงผลึกสีขาว ไม่มีกลิ่นCyclamic acid - PubChem ใช้เป็นตัวเร่งปฏิกิริยาในการผลิตสีและพลาสติก รวมถึงเป็นตัวทำปฏิกิริยาในห้องปฏิบัติการ

เกลือโซเดียมหรือเกลือแคลเซียมของกรดไซคลามิกใช้เป็นวัตถุให้ความหวานทดแทนน้ำตาลที่เรียกว่า "ไซคลาเมต"
# เอริโกะ ยามางูจิ
เอริโกะ ยามางูจิ (; 12 ตุลาคม ค.ศ. 1991 –) เป็นนักหมากรุกญี่ปุ่นหญิงระดับอาชีพของสมาคมโชงิแห่งประเทศญี่ปุ่น เธอเป็นลูกศิษย์ของโคจิ โฮริงูจิ และเคยอยู่ในลำดับนักหมากรุกญี่ปุ่นอาชีพหญิงอันดับที่ 63 หลังจากที่เคยอยู่ในอันดับที่ 39 โดยเธอมาจากเมืองมิซาซะ อำเภอโทฮากุ จังหวัดทตโตริ สำเร็จการศึกษาจากโรงเรียนมัธยมยามาวากิและมหาวิทยาลัยสตรีชิรายูริ ทั้งนี้ เธอเป็นที่รู้จักในฉายา ยามาโตะนาเดชิโกะโจมตี

 ประวัติ 
 ช่วงก่อนระดับอาชีพหญิง 
ขณะที่อายุได้ 6 ขวบ เอริโกะ ยามางูจิ ได้เรียนหมากรุกญี่ปุ่นจากพ่อของเธอ ในช่วงเป็นนักเรียนชั้นประถมศึกษาปีที่ 12010年10月10日放送「NHK将棋講座」 การแข่งขันที่สร้างความประทับใจให้แก่เธอ คือ การแข่งขันแบบต่อแต้มหลังเทศกาลหมากรุกญี่ปุ่น 1 สัปดาห์ (โดยได้พบกับมานาบุ เซ็นซากิ ซึ่งอยู่ในระดับ 7 ดั้งในขณะนั้น) ช่วงนี้เอง ที่ทำให้เธอมีแรงบันดาลใจอยากเป็นนักหมากรุกญี่ปุ่นหญิงระดับอาชีพ โดยต้องการฝึกหมากรุกญี่ปุ่นที่โดโจเป็นประจำทุกวัน และเมื่อขึ้นสู่ชั้นประถมศึกษาปีที่ 3 เธอได้เข้าร่วมการแข่งขันแบบต่อหมากสองตัว (โดยได้พบกับอากิระ วาตานาเบะ ซึ่งอยู่ในระดับ 4 ดั้งในขณะนั้น) นับว่าเธอก้าวหน้าขึ้น หลังจากที่ได้รับการฝึกสอน

ค.ศ. 2002 เธอชนะรายการแข่งระดับสมัครเล่นคลาสเอ ส่วนในปี ค.ศ. 2003 เมื่อเธอมีอายุได้ 11 ปี ก็ได้เป็นหนึ่งใน 8 ผู้เล่นยอดเยี่ยมแห่งศึกเมจินหญิง ครั้งที่ 35

ค.ศ. 2016 ยามางูจิได้เลื่อนระดับขึ้นไปยัง 2 ดั้ง
# มนธภูมิ สุมนวรางกูร
มนธภูมิ สุมนวรางกูร (เกิด 21 ตุลาคม พ.ศ. 2540) หรือที่รู้จักกันในชื่อ ไป๊ป มาก่อน กามิกาเซ่ เป็นนักร้องและนักแสดงชาวไทย อดีตนักร้องในค่ายกามิกาเซ่ ในเครืออาร์เอส และเคยสังกัดค่ายATime - 26ของเอไทม์มีเดียในเครือจีเอ็มเอ็ม แกรมมี่

 การศึกษา 
 ระดับมัธยมศึกษา : โรงเรียนสาธิตมหาวิทยาลัยศรีนครินทรวิโรฒ ปทุมวัน
 ระดับปริญญาตรี : วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสื่อดิจิตอล เอกการแสดงและกำกับการแสดงภาพยนตร์“ไปป์-กามิกาเซ่” เฟรชชี่หนุ่มสุดฮอตในรั้ว มศว.รวมภาพนักแสดงหนุ่มเฟรชชี่ มศว ในวันรับน้อง หล่อหน้าใส ใจละลาย

 ผลงานเพลง 
 อัลบั้มปกติ 
+อัลบั้ม   รายชื่อเพลง    อัลบั้ม Pide-Magorn พ.ศ. 2557–2558 ประเภท ดิจิตอลอัลบ้ัม 
 วันมามาก (Gush)
 เศร้าแป๊บ (Cry Zone)
 มองแรง (Stik Eye)
 โชคดีที่มีเธอ (Luck) ร่วมกับ V.R.P.       
 ผลงานเพลงอื่น ๆ 

 ผลงานเพลงประกอบละคร / ซีรีส์ / ภาพยนตร์ 
ปีชื่อเพลงซีรีส์ / ภาพยนตร์2568วันนี้ปีหน้า (9PM)GELBOYS สถานะกั๊กใจ2568LOVEGELS GELBOYS สถานะกั๊กใจ

 มิวสิกวีดีโอ 
 พ.ศ.  เพลง  ศิลปิน2557 มีสิทธิ์เจ็บถึงเมื่อไหร่ เฟย์ ฟาง แก้ว กามิกาเซ่ที่ระทึก เติร์ด กามิกาเซ่ ปาว ปาว  V.R.P กามิกาเซ่2558 กล้ามั้ย รวมศิลปิน กามิกาเซ่2560 แพ้คนน่ารัก ยิ้ม อาร์ สยาม2563 ไม่เป็นอย่างนี้ได้ไหม? Maiyarap2564 หลับตาแล้วเดินหน้าต่อ ILLSLICK2565 เพื่อนกับแฟน PAWAE อีกนิดเดียว Polycat Pink Blackbeans2566 เพื่อนฟีลแฟน ROOFTOP feat. ZENTYARB ตั้งใจเรียน Tattoo Colour ถ้าเธอไม่ไหว Serious Bacon x Tattoo Colour ทำไมไม่รู้ MXFRUIT หรือการรักฉันมันไม่สนุกแล้ว Jeanius กลับมาเพื่อบอกลา Paper Planes

 ผลงานการแสดง 
 ภาพยนตร์ 
ปีชื่อเรื่องบทบาทค่าย2567Love Stuck (รักวนลูป)แจ็คAmazon MGM Studios, Benetone Films
 ละคร, ซีรีส์ 
ปีชื่อเรื่องบทบาท หมายเหตุออกอากาศ2565 our days รักได้ไหมนายไม่ยิ้มคิว -ช่องวัน 312568GELBOYS สถานะกั๊กใจ วิเชียรมาศ วงษ์สินธะ (เชียร)  https://thestandard.co/gelboys-2025-romance/ “GELBOYS สถานะกั๊กใจ ซีรีส์รักวัยรุ่นแห่งปี 2025” ช่องวัน 31

 คอนเสิร์ต 
Kamikaze แดนซ์เนรมิต Concert
Kamikaze Nexterm Party
# ปลาหมูข้างลาย
ปลาหมูข้างลาย  ปลาน้ำจืดชนิดหนึ่ง ในวงศ์ปลาหมู (Botiidae)

นับเป็นปลาหมูลายชนิดหนึ่ง มีลำตัวแบนข้าง หัวและจะงอยปากยื่นแหลม ตาเล็ก ใต้ตามีหนามโค้ง ปากเล็กและมีหนวดสั้น ๆ 3 คู่ ลำตัวสีน้ำตาลอ่อนหรือสีเทาคล้ำ ข้างลำตัวมีแถบสีคล้ำพาดตามแนวเฉียง 8-10 บั้ง และสีคล้ำตามแนวตั้ง ท้องสีจาง ครีบใสมีประสีคล้ำ ครีบหลังสั้น ครีบหางเว้าลึกและบั้งสีคล้ำตามขวาง

มีขนาดประมาณ 10-15 เซนติเมตร พบกระจายพันธุ์ตามแม่น้ำและแหล่งน้ำสายใหญ่ในพื้นที่ภาคกลาง, ภาคเหนือและอีสานของประเทศไทย, ลาว, กัมพูชา, เวียดนาม กินอาหารจำพวกสัตว์ไม่มีกระดูกสันหลังตามหน้าดินต่าง ๆ รวมถึงลูกกุ้งและแมลงน้ำ มีพฤติกรรมอยู่รวมกันเป็นฝูงใหญ่

เป็นปลาที่ได้รับความนิยมในการเลี้ยงเป็นปลาสวยงาม แต่มีอุปนิสัยก้าวร้าวมักไล่กัดปลาชนิดอื่น ๆ เสมอ ๆ
# แมมอเรียวคูแบร์ตาแยร์แซกอวักแนรา
แมมอเรียวคูแบร์ตาแยร์แซกอวักแนรา  เป็นการแข่งขันวอลเลย์บอลกระชับมิตรสำหรับทีมชาติ ปัจจุบันจัดขึ้นทุกปี และบริหารโดยมูลนิธิฮูแบร์ต วักแนร์

การแข่งขั้นนี้จัดขึ้นครั้งแรกใน ค.ศ. 2003 แและจัดขึ้นทุกปีนับแต่นั้นมา ยกเว้นปี 2020 เนื่องจากการระบาดทั่วของโควิด-19

 สรุปผลการแข่งขัน 
 ผลการแข่งขัน 
ปีเจ้าภาพ  ที่ 4ที่ 5ที่ 6ที่ 7ที่ 82003รายละเอียด ออลชตึน2004รายละเอียด ออลชตึน / อีวาวา "บี"2005รายละเอียด ออลชตึน / อีวาวา2006รายละเอียด ออลชตึน / อีวาวา / ออสตรูดา "บี"2007รายละเอียด ออลชตึน / แอลบลองก์ 2008รายละเอียด ออลชตึน2009รายละเอียด วูช "บี"2010รายละเอียด บึดก็อชตช์2011รายละเอียด กาตอวิตแซ2012รายละเอียด แชลอนากูรา2013รายละเอียด ปวอตสก์2014รายละเอียด กรากุฟ2015รายละเอียด ตอรุญ2016รายละเอียด กรากุฟ2017รายละเอียด กรากุฟ2018รายละเอียด กรากุฟ2019รายละเอียด กรากุฟ2021รายละเอียด กรากุฟ2022รายละเอียด กรากุฟ2023รายละเอียด กรากุฟ2024รายละเอียด กรากุฟ

 ประเทศที่เข้าร่วมแข่งขัน 
แอฟริกา(CAVB)เอเชีย และ โอเชียเนีย(AVC)ยุโรป(CEV)อเมริกาเหนือ(NORCECA)อเมริกาใต้(CSV) (2) (1) (3)  (3) (1)  (1) (21) (6) (5) (5) (5) (4) (4) (3) (3) โปแลนด์ บี (3) (2) (2) (2)  (1)  (1) (1)  (1) (1) (1) (1) (1) (1)  (3) (1) (2) (2)

สรุปเหรียญ